35. schôdza NR SR - 2.deň - B. popoludní 2
Dátum: 2021-07-24
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie v rozprave

83. Ďakujem pekne. Vážený pán podpredseda, vážený pán minister, kolegyne, kolegovia, počuli sme tu už druhý deň argumenty o tom, aký je tento zákon nezmyselný, nehovorím už o tom, že je zlý. Bol rozobratý sprava, zľava, zhora, zdola, proste analýza bola kompletná. Poukázali sme, samozrejme, ako povedala pani Kavecká, že zbytočne budete hovoriť, oni sú hluchí a slepí. Hovorím, pani Kavecká presne charakterizovala seba, teda vašu, seba aj ostatných kolegov z vládnej koalície. Ale my mu... nemôžeme mlčať, my musíme hovoriť o tom, aká je realita. Ja by som sa zamerala, nebudem hovoriť o konkrétnych dopadoch, ale ja by som sa zamerala na podstatu veci. Po právnej stránke ide tu o to, že jednoducho všetci občania by sme si pred ústavou mali byť rovní, všetci máme rovnaké práva a povinnosti, hej, a teraz k čomu sme vlastne, k čomu dospejeme, teda v tzv. demokracii sa dostávame do stavu, že jednoducho na základe toho, že nejaká skupina občanov ide riešiť veľmi nepríjemnú situáciu epidémie, je tu veľmi, realita je taká, že je tu epidémia. Je situácia, momentálne ustupuje, hovorí sa, že príde ďalšia vlna, a nejaká skupina občanov, ktorých je teraz momentálne 40 %, čiže 2 mil. občanov, sa rozhodla, určila, že táto situácia sa bude riešiť očkovaním. Oni sú presvedčení, že jednoducho očkovanie, očkovanie je sloboda a očkovaním sa zachránime a očkovanie vyrieši túto situáciu. Je tu druhá skupina občanov, tých sú 3 mil., títo občania si zistili na základe informácií, že oni, ešte podotknem, v tej skupine tých očkovaných sú mnohí takí, ktorí sa museli dať očkovať, z toho hľadiska, že mali ohrozené živobytie, mali ohrozený príjem a tak ďalej. Mnohí, ja keď som... čo som sa ja pýtala, tak mi povedali, no tak musel som sa, lebo pani doktorka povedala a už ma nebude ošetrovať a podobne. A jeden mi hovorí, no lebo, lebo v televízore povedali. Čiže absolútna neznalosť a dokonca až vydieranie, to je tá skupina. Druhá skupina je presvedčená, že tieto vakcinácie nielenže nevyriešia situáciu, ale tieto vakcinácie sú nebezpečné, ohrozujú, nepomáhajú riešiť, ale ohrozujú život občanov a ohrozujú zdravie, teda zdravie a život občanov. To je druhá skupina, tých je väčšina. A táto menšina sa rozhodla, že len ich názor je správny, bez dôkazov, naopak, teraz v poslednej dobe dochádzajú už konkrétne dôkazy o tom, že, naopak, očkovaní nie sú chránení, resp. sú chránení len čiastočne, na 40 per... na 60 %. Čiže 40 % z nich kľudne môže ohrozovať, môže sa nakaziť a nakaziť aj ostatných. Čiže tá va... tá, to očkovanie to neporiešilo. My nevieme ktorí, a oni dostanú zelený pas, nemusia byť kontrolovaní, či nie sú nakazení, a môžu voľne chodiť všade. Čiže tí z nich, tých 40 % z nich, ktorí sú nakazení, budú voľne chodiť a nakazia zdravých neočkovaných. Takže jediné riešenie je tu, že všetci musia byť kontrolovaní. Nedá sa, lebo nevieme, ktorí z tých očkovaných skutočne neohrozuje ostatných, nebude nakazený. No a ja chcem poukázať na tú hrôzu, ktorá tu nastala, to je tá totalita a to je ten návrat do 30. rokov spred vojny a vojnových rokov, kde jedni občania jednoducho boli označení, dostali žlté hviezdy a boli označení ako menejcenní, nemohli vstupovať tam, tam, tam. No teraz sú to zase zelené pasy. A je to neodôvodnené, lebo sa rozhodla jedna skupina, ktorá ignoruje vedecké informácie o tom, že tieto vakcíny nielenže neriešia, ale aj sú nebezpečné. A teraz sa vás opýtam, pani Kavecká veľmi správne povedala, najvyššia hodnota každého človeka je jeho zdravie a život. To si chránime najviac, lebo keď nemáte zdravie a už vôbec život, takže keď nemáte život, nemáte nič, hej, to je jasné. A keď nemáte zdravie, nepomôžu vám ani peniaze, ani majetky, áno. Tie, za to, za tieto peniaze a majetky sa jednoducho zdravie kúpiť nedá, takže je to najvyššia hodnota. A nemá každý, ja vás pýtam, nemá každý občan právo si rozhodnúť o tom ako si bude chrániť tento život a toto zdravie? A kým vy ste sa rozhodli očkovať sa, nikto vám nebránil. My vám zakazujeme? Určujeme vám, že jednoducho vy sa nesmiete dať očkovať? Ja som presvedčená o tom, že tá vakcína je mimoriadne nebezpečná a za to vám ja nezakazujem, aby ste sa neočkovali. Vy sa máte právo očkovať a my sa máme právo neočkovať, keď sme presvedčení, že nám to škodí. Ja som povin... Totižto, aby ste vedeli, každý občan je povinný si chrániť aj to zdravie, lebo keď si ho nechráni, tak, samozrejme, zaťažuje spoločnosť nákladmi, lebo sa to jeho zdravie musí riešiť, hej. Tak na základe akého práva vy nám, na základe akého princípu vy nám vlastne upierate právo, aby sme sa my rozhodli, že či sa dáme alebo nedáme očkovať. Samozrejme, neni to explicitne povedané v zákone, že sa musíte povinne dať očkovať. Ale je to dané tými podmienkami, že keď sa nedáš očkovať, tak nemôžeš cestovať, nemôžeš ísť do kina, nemôžeš ísť na športové podujatia a tak ďalej a tak ďalej. A hovorím ešte raz, nie je zaručené, že to, to očkovanie je bezpečné a vlastne splní to ten princíp, ktorý my chceme. Všetci chceme, aby tu, poriešiť tú epidémiu, aby sa to nerozširovalo. Možnože to riešenie je úplne niekde inde. Ale vy ste sa rozhodli, že je ta... že je to riešenie takéto. Nemáme dôkazy, že je správne, a vy jednoducho sproste vydierate a znásilňujete občanov, a upierate im základné právo a slobodu, aby sa rozhodli, čo urobia so svojím životom a so svojím zdravím, ako si ho budú chrániť, akým spôsobom. To je najzákladnejší, keď toto nemáte, proste jednoducho nemáte nič, to je, jednoducho to je otroctvo. To sa, vraciame sa do doby otroctva. A vy toto stále nechcete pochopiť. Vy len vakcína je sloboda, vakcína je cesta. A toto, toto musíte pochopiť. Viete, mne to pripomína, jak pred 20 rokmi sa tvrdilo, že Irak má nebezpečné zbrane, ohrozuje a tak ďalej. Napadli ho, rozfrckali to na cimpr-campr, zavraždili niekoľko 100-tisíc ľudí a nakoniec sa na žiadne zbrane nenašli. Čiže na základe, jednoducho na základe klamstva, áno, dosiahli svoj cieľ. Potrebovali zavraždiť a zlikvidovať Saddáma Husajna. Viete, ja mám ešte jednu, teoreticky keď sa tak nad tým zamyslím, že keby sme sa všetci naozaj dali do jedného očkovať, všetci, aj malé deti, všetci - a teraz a tá epidémia by neustúpila a boli by vlny ďalej a tak ďalej. No jak by ste sa nám pozerali do očí? To je to isté čo ten Irak. No však sa zistilo, že to bolo klamstvo, neni to tak, ale čo, ale tvárime sa, že preletela mucha, hej. A toto, si myslím, samozrejme, my to nebudeme riskovať, mohli by sme vám to dokázať, keby sme sa dali všetci, ale, samozrejme, my to nechceme. Zatiaľ je nás väčšina. Tak ja vás láskavo, preto je to tento zákon zlý, lebo tu sa siaha už na základnú podstatu života človeka. Hádam v 21. storočí budeme už len reťaze na ruky. Viete, to mi jedna, jedna kamarátka poslala esemesku, že už chystajú na nás vagóny. A to chcete aj baraky v Osvienčime pre nás obnoviť? To tam nás chcete dať? Viete, toto mi, takto mi to pripadá. A preto, preto tento zákon nemôžeme podporiť. Preto tento zákon je zlý. To, jak hovoril tuto kolega, že áno, však to už je z roku 2007 a tak ďalej, vtedy žiadna pandémia nebola. Vtedy sme ani nechyrovali o víruse, ktoré, ktorý bol vytvorený v laboratóriách, áno. Vtedy, vtedy ten zákon sme nevnímali tak. Ale z dnešného hľadiska práve tento dodatok robí to, čo je nebezpečný precedens, ktorý my nemôžeme, v žiadnom prípade toto nemôžeme dopustiť. A nehovoriac o tom, že Rada Európy, hej, je tu nariadenie Rady Európy. Jak to že Slovensko to nerešpektuje? Lebo toto je nepriamo povinné očkovanie. Ďakujem vám za pozornosť.